โฆษก ศบค. ยันผลตรวจ “โควิด” ทหารสหรัฐฯ 110 นาย ฝึกในไทย ล่าสุดไม่พบเชื้อ
นพ.ทวีศิลป์ โฆษก ศบค. ยันผลตรวจ “โควิด” ทหารสหรัฐฯ 110 นาย ฝึกในไทย ล่าสุดไม่พบเชื้อ
นพ.ทวีศิลป์ โฆษก ศบค. ยันผลตรวจ “โควิด” ทหารสหรัฐฯ 110 นาย ฝึกในไทย ล่าสุดไม่พบเชื้อ
7 ส.ค. 2563

ผู้สื่อข่าวรายงานว่า ในการรายงานสถานการณ์แพร่ระบาดของโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค.  ประจำวันที่ 7 ส.ค.63 เมื่อเวลา 11.30 น. ณ ตึกสันติไมตรี ทำเนียบรัฐบาล นพ.ทวีศิลป์ วิษณุโยธิน โฆษก ศบค. ได้ตอบคำถามสื่อมวลชนกรณีทหารสหรัฐอเมริกา จำนวน 110 นาย บินเข้ามาฝึกในประเทศไทย
โดยระบุว่า เมื่อเช้านี้ได้รับรายงานผลตรวจโควิด-19 ของทหารสหรัฐฯ จำนวน 110 ราย ที่พักอยู่ใน รร.อนันตรา ริเวอร์ไซด์, รร.ดิไอดอล และ รร.คอนราด ยืนยันว่า ณ ตอนนี้ยังไม่พบการติดเชื้อทั้ง 110 ราย และทาง ศบค.จะได้มอบให้ทางกระทรวงสาธารณสุข (สธ.) และกองทัพบก รายงานความคืบหน้าให้ประชาชนไปรับทราบต่อไป